Diari Oficial de la Generalitat Valenciana


Sumari del DOGV 2342, del 09-09-1994 (1994/832364)

RESOLUCIÓ de 5 d'agost de 1994, del Rectorat de la Universitat Jaume I de Castelló,; por la qual es convoquen proves selectives d'accedir al grup B. sector administració especial, per a, proveir vacants de l'escala d'ajudants d'arxius, biblioteques i museus de la Universitat Jaume I.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2342

Data del DOGV
:   09-09-1994

Secció del DOGV
:   AUTORITATS I PERSONAL

Número del document
:   1994/832364


Data del document
:   05-08-1994

Organisme emissor
:   Universitat Jaume I de Castelló

Tipus de document
:   Resolució

RESOLUCIó de 5 d'agost de 1994, del Rectorat de la Universitat Jaume I de Castelló, por la qual es convoquen proves selectives d'accés al grup B, sector administració especial, per a proveir vacants de l'escala d'ajudants d'arxius, biblioteques i museus de la Universitat Jaume I. [94/5803]  
Aquest rectorat, fent ús de les competències que li atribueix l'art. 18 en relació amb el 3.2.e) de la Llei 11/1983, de 25 d'agost, de Reforma Universitària, i d'acord amb el que estableix l'art. 61.3. del Decret 179/1992, de 10 de novembre, del Govern Valencià, pel qual s'aprova la Normativa Singular Reguladora de l'Activitat de la Universitat Jaume I de Castelló, acorda convocar proves selectives d'accés al grup B, sector administració especial, per a proveir vacants de l'escala d'ajudants d'arxius, biblioteques i museus de la Universitat Jaume I, d'acord amb les següents:  
Bases de la convocatòria  
1. Objecte de la convocatòria  
1.1. Aquesta convocatòria té per objecte la selecció de personal per a cobrir 6 places vacants del grup B, sector d'administració especial, escala d'ajudants d'arxius, biblioteques i museus de la Universitat Jaume I, pel torn d'accés lliure mitjançant el sistema de concurs-oposició.  
1.2. D'acord amb l'art. 49.3. de la Llei de Reforma Universitària, la realització d'aquestes proves selectives, s'ajustarà al que preveu la Llei de Funció Pública de la Generalitat Valenciana (Decret legislatiu pel qual s'aprova el text refós de la Llei de Funció Pública valenciana 91/1410, de 20 de març, i els decrets que la despleguen) i per les normes establertes en aquesta convocatòria.  
2. Condicions generals dels aspirants  
2.1. Per a ser admès a aquestes proves selectives cal:  
a) Ser espanyol.  
b) Haver fet els 18 anys.  
c) Estar en possessió del títol d'enginyer tècnic, diplomat universitari, arquitecte tècnic, formació professional de tercer grau o equivalent..  
d) No patir malaltia o discapacitació que impedesca l'exercici de les funcions dels llocs de treball oferts.  
e) No estar inhabilitat penalment per a l'exercici de funcions públiques.  
f) No haver estat separat, mitjançant expedient disciplinari, de qualsevol administració o treball públic.  
2.2. Les condicions generals per ser a admès a les proves a què es refereix l'apartat anterior hauran de reunir-se en el moment de finalització del termini de presentació d'instàncies i conservar-les durant tot el procés selectiu, fins el moment de la presa de possessió.  
3. Sol·licituds  
3.1. Qui vulga participar en aquestes proves selectives haurà de fer-ho constar en la sol·licitud, segons el model de l'annex IV, que serà facilitat gratuïtament en les consergeries dels tres campus d'aquesta Universitat: Campus de la carretera de Borriol, Campus del carrer d'Herrero i Campus de la Penyeta Roja, tots a Castelló.  
3.2. Els drets d'examen seran de 2.030 pessetes, que s'hauran d'ingressar directament al compte corrent núm. 3104549646-Universitat Jaume I de Castelló. Drets d'examen- de Bancaixa, entitat 2077, sucursal 0580 del carrer de Cavallers, núm. 2, o mitjançant una transferència a l'esmentat compte.  
En el primer cas, en la sol·licitud haurà de constar el segell de l'esmentada entitat bancària; si s'ha fet el pagament mitjançant una transferència, el resguard corresponent s'haurà d'adjuntar a la sol·licitud.  
3.3. Les sol·licituds, cal adreçar-les al Rectorat d'aquesta universitat. El termini de presentació serà de vint dies hàbils comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana. S'han de presentar al Registre General de la Universitat Jaume I o en qualsevol de les oficines a què es refereix l'art. 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3.4. Els aspirants amb minusvàlues podran sol·licitar les mesures d'adaptació necessàries per a la realització de les proves en l'imprés de sol·licitud. Hauran d'aportar prèviament un certificat actualitzat del grau de discapacitació, expedit per l'òrgan competent.  
3.5. Cal adjuntar a la sol·licitud una fotocòpia del DNI.  
4. Admissió dels aspirants  
4.1. Acabat el termini de presentació d'instàncies i després de verificar el compliment de tots els requisits de participació assenyalats en aquesta convocatòria, com també del pagament dels drets d'examen, el rector dictarà resolució, la qual es publicarà en el Diari Oficial de la Generalitat Valenciana, i que contindrà la llista provisional d'admesos i exclosos a la realització de les proves.  
4.2. Els aspirants exclosos podran, en el termini de 10 dies hàbils comptadors a partir de l'endemà de la publicació de la llista provisional d'admesos i d'exclosos, d'acord amb el que estableix l'art. 71 de la Llei de Règim Jurídic de les Administracions Públiques i del Procediment Administratiu Comú, esmenar el defecte que n'haja motivat l'exclusió, o realitzar les al·legacions que consideren oportunes.  
4.3. Transcorregut el termini anterior i després d'esmenar els defectes, si escau, i vistes les al·legacions que corresponguen, es dictarà una resolució, que es publicarà en el Diari Oficial de la Generalitat Valenciana, i que contindrà la llista definitiva d'admesos i d'exclosos, i, almenys amb una antelació de 15 dies, la data, el lloc i l'hora en què es faran els exercicis.  
5. Proves selectives  
5.1. El procediment de selecció serà el de concurs oposició, que constarà d'una primera fase d'oposició i una segona fase de concurs.  
5.2. Fase d'oposició:  
Constarà de cinc exercicis. Els quatre primers seran eliminatoris.  
a) Primer exercici. De caràcter obligatori.  
Consistirà en el desplegament per escrit de tres temes extrets a l'atzar (dels 3 blocs) que componen el programa que figura en l'annex I d'aquesta convocatòria.  
El temps màxim per a la realització d'aquest exercici és de tres hores. Finalitzat l'exercici, els aspirants el llegiran davant del tribunal en sessió pública el mateix dia en què els hagen fet, o bé el dia que el tribunal determine. En aquest últim cas, el tribuna custodiarà els exercicis en sobres individualitzats, on constarà el nom i el DNI de cada aspirant el qual firmarà, juntament amb el secretari del tribunal, que segellarà el sobre.  
b) Segon exercici. De caràcter obligatori.  
Constarà de dues parts, les quals es faran en la mateixa sessió:  
Primera part: consistirà en la redacció dels assentaments bibliogràfics de cinc impresos moderns (un en valencià, dos en castellà, un en anglès i un en francès).  
L'assentament bibliogràfic es redactarà d'acord amb:  
a) Regles vigents de catalogació (Madrid, Direcció General del Llibre i Biblioteques, 1a ed. 1985, 2a reimpressió corregida, 1988) o les Regles de catalogació angloamericanes. 2a ed. (Washington, 1983).  
b) Encapçalaments de matèria.  
c) CDU.  
d) Format MARC  
Els aspirants podran utilitzar les regles de catalogació, les taules de classificació de la CDU i les llistes d'encapçalaments vigents i «Format Marc». També podran utilitzar diccionaris de llengües en què estiguen escrites les obres que s'han de catalogar. Tot aquest material podrà ser aportat pels aspirants.  
Segona part: l'exercici consistirà en la resolució d'un qüestionari teòrico-pràctic sobre la Library of Congress Classification.  
El temps màxim serà de quatre hores.  
c) El tercer exercici. De caràcter obligatori.  
Constarà de dues parts que es faran en una única sessió:  
- Primera part. Disseny de l'estratègia per a una busca en bases de dades bibliogràfiques, a partir d'un resum de l'assumpte. El tribunal facilitarà un manual de llenguatge d'interrogació que s'ha d'utilitzar.  
- Segona part. Consistirà en la realització del resum d'un article complet sobre biblioteques o documentació científic, que es facilitarà en anglès o francès amb l'ajuda del diccionari.  
El temps màxim serà de tres hores.  
d) Quart exercici. De caràcter obligatori.  
Consistirà en una entrevista personal per a contrastar l'experiència professional i valorar les aptituds personals de l'aspirant a què es refereix l'art. 9 c) del Decret 69/86, de 2 de juny.  
e) Cinquè exercici. Voluntari i de mèrits.  
Consistirà en la traducció d'un text del castellà al valencià i d'un altre del valencià al castellà, que proposarà el tribunal.  
El temps màxim serà de 30 minuts.  
5.3. Fase de concurs  
Consistirà en la valoració pel tribunal, d'acord amb el barem que figura en l'annex II, del currículum acreditat, que hauran de presentar els aspirants inclosos en la llista d'aprovats, en el termini màxim de deu dies comptadors des de la publicació d'aquesta, a l'àrea de Recursos Humans i Estudiants d'aquesta universitat.  
La puntuació final serà la suma de les obtingudes en cada fase.  
Finalment s'elaborarà la llista dels aspirants que han superat las proves por ordre de puntuació; no es podrà superar el nombre de vacants convocades.  
6. Qualificació dels exercicis.  
6.1. Primer exercici.  
Es qualificarà de 0 a 10 punts, i per a superar-lo caldrà obtenir-hi un mínim de 5 punts.  
6.2. Segon exercici.  
Es qualificarà de 0 a 10 punts, i per a superar-lo caldrà obtenir-hi un mínim de 5 punts en cada una de les parts.  
6.3. Tercer exercici.  
Es qualificarà de 0 a 10 punts, i per a superar-lo caldrà obtenir-hi un mínim de 5 punts en cada una de les parts.  
6.4. Quart exercici.  
Es qualificarà de 0 a 10 punts, i per a superar-lo caldrà obtenir-hi un mínim de 5 punts.  
6.5. La qualificació resultant dels quatre exercicis eliminatoris serà la suma de las puntuacions obtingudes en cada un d'aquests.  
A continuació es farà una llista de major a menor puntuació i s'interromprà quan el nombre d'inclosos coincidirà amb el nombre de vacants convocades.  
En cas d'empat entre els aspirants inclosos en la llista, l'ordre s'establirà atenent la puntuació obtinguda en el primer exercici, i si continuava, s'atendrà la major puntuació obtinguda en el segon. Si persisteix es tindrà en compte la puntuació del tercer exercici, i si continua, es dirimirà amb un sorteig.  
Sols els inclosos en aquesta llista podran passar a fer l'exercici voluntari i de mèrits.  
En cap cas l'obtenció de cinc o més punts en els exercicis obligatoris podrà entendre's com a aprovat sense plaça.  
6.6. El cinquè exercici, voluntari i de mèrits, es puntuarà de 0 a 5 punts.  
6.7. La puntuació de la fase d'oposició s'obtindrà sumant la puntuació del cinquè exercici als resultats obtinguts pels aspirants que figuren en la llista a què es refereix la base 6.5.  
6.8. La puntuació de la fase de concurs s'obtindrà sumant la puntuació obtinguda per aplicació del barem assenyalat en l'annex II al currículum acreditat que hauran d'aportar els aspirants inclosos en la llista d'aprovats a què es refereix l'apartat 6.5., en el termini màxim de deu dies, després de la publicació d'aquesta, a l'àrea de Recursos Humans d'aquesta universitat.  
Solament podran participar en aquesta fase els aspirants que hagen superat la fase d'oposició.  
6.9. La puntuació final del concurs oposició serà la suma de les obtingudes en cada fase. S'elaborarà una relació que constituirà la llista dels aspirants que han superat las proves per ordre de puntuació.  
7. Desenvolupament de les proves selectives  
7.1. Els exercicis es desenvoluparan al lloc que oportunament s'anunciarà. El primer exercici es farà al lloc, en la data i l'hora que s'establesca en la resolució amb què s'aprove la relació definitiva d'admesos i d'exclosos a la realització de les proves objecte d'aquesta convocatòria.  
7.2. Els aspirants seran convocats per a cada exercici en crida única, i se n'exclouran els qui no hi compareguen.  
7.3. En cada exercici, els aspirants hauran d'acreditar la seua personalitat mitjançant la presentació del DNI, del passaport o del permís de conduir; no hi valdran les fotocòpies compulsades d'aquests documents; també hauran de portar l'exemplar per a l'interessat de la sol·licitud d'admissió a les proves.  
Els membres del tribunal qualificador i el personal col·laborador no permetran l'accés a la sala on es faça l'exercici de les persones que no complesquen els anteriors requisits, ni d'aquells que hi compareguen després de concloure la crida dels aspirants convocats.  
7.4. En finalitzar cada una de les proves, el tribunal farà públic l'anunci de la realització de la prova següent al local on s'haja fet l'esmentada prova i també a la Gerència de la Universitat (Campus de la Penyeta Roja, pis 1), amb una antelació mínima de 48 hores.  
7.5. En qualsevol moment del procés selectiu, si el tribunal té coneixement que algun dels aspirants no posseeix la totalitat dels requisits exigits per aquesta convocatòria, amb l'audiència prèvia a l'interessat, aquest serà expulsat, i se li comunicarà, també, la inexactitud o les falsedats formulades en la sol·licitud d'admissió a les proves selectives, a l'efecte procedent.  
8. Publicitat de les llistes  
8.1. Després de la realització de cada una de les proves, el tribunal farà pública, mitjançant l'anunci als locals on s'hagen fet i a la Gerència de la Universitat (Campus de la Penyeta Roja, pis 1), la llista d'aspirants que hagen superat les proves.  
8.2. Una vegada finalitzades totes les proves que integren l'oposició, el tribunal farà pública, mitjançant anuncis als locals on s'han fet i a la Gerència de la universitat, les llistes amb la puntuació final i que constituiran les llistes definitives, per ordre de puntuació, dels aspirants que han superat aquestes proves de selecció i que necessàriament hauran d'interrompre's quan el nombre d'aprovats coincidesca amb el nombre de vacants convocades.  
8.3. Finalitzat el procés de selecció, per una resolució del rector es faran públiques les llistes definitives d'aprovats mitjançant la publicació en el Diari Oficial de la Generalitat Valenciana.  
9. Coneixements de valencià  
9.1. Les persones que superen les proves selectives hauran d'acreditar els seus coneixements de valencià amb la presentació de certificats, diplomes o títols que hagen estat expedits o homologats per la Universitat Jaume I o la Junta Qualificadora de Coneixements de Valencià.  
9.2. Qui no complesca el requisit anterior s'haurà de comprometre a la realització dels corresponents cursos de perfeccionament que s'organitzen amb aquest fi.  
10. Presentació de documents  
10.1. En el termini de 20 dies hàbils comptadors des de l'endemà de la publicació en el Diari Oficial de la Generalitat Valenciana, de les llistes d'aprovats, els aspirants proposats hauran de presentar a l'àrea de Recursos Humans i Estudiants d'aquesta universitat (Secció de Personal, Campus de la Penyeta Roja, pis 1), els documents següents:  
a) Certificat de naixement expedit pel registre civil corresponent, o fotocòpia del DNI.  
b) Fotocòpia compulsada del títol acadèmic exigible d'acord amb aquesta convocatòria.  
c) Declaració de no haver estat separat mitjançant expedient disciplinari de qualsevol administració o treball públic, com també de no trobar-se inhabilitat penalment per a l'exercici de funcions públiques.  
d) Certificat mèdic acreditatiu de no patir cap malaltia o discapacitat que impedesca l'exercici de les funcions corresponents.  
10.2. Els aspirants que tinguen la condició de funcionaris de carrera d'aquesta universitat i s'hagen presentat a aquestes proves quedaran exempts de justificar documentalment les condicions generals que ja hagen estat acreditades per anteriors nomenaments, però n'hauran d'acreditar la resta.  
10.3. La falta de presentació de la documentació en el termini indicat, tret de casos de força major, o la falsedat de documents, produirà la invalidació de les actuacions de l'aspirant i la nul·litat dels actes del tribunal, sense perjudici de les responsabilitats en què l'aspirant haja pogut incórrer.  
11. Nomenament de funcionaris  
11.1. Després de transcórrer el termini de presentació de la documentació, el rector dictarà resolució, que es publicarà en el Diari Oficial de la Generalitat Valenciana, i que inclourà la llista de les persones que hagen superat les proves de selecció per ordre de puntuació, i farà el seu nomenament com a funcionaris de carrera.  
12. Tribunal  
12.1. El tribunal qualificador d'aquestes proves és el que consta en l'annex III d'aquesta convocatòria.  
12.2. El tribunal podrà, sempre sota la seua direcció i control directe, nomenar col·laboradors, especialistes i ajudants.  
12.3. Els membres del tribunal, com també els col·laboradors, especialistes i ajudants, s'hauran d'abstenir d'intervenir quan concórreguen en ells alguna de les circumstàncies previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o si hagueren realitzat tasques de preparació d'aspirants a proves selectives al mateix cos i escala en els cinc anys anteriors a la publicació d'aquesta convocatòria.  
12.4. A l'efecte de comunicacions i altres incidències, el tribunal tindrà la seu a la Gerència de la Universitat Jaume I (Campus de la Penyeta Roja, pis 1).  
12.5. El tribunal que actue en aquestes proves tindrà la categoria que per a aquests casos determine la legislació vigent.  
13. Recursos  
13.1. Contra aquesta resolució, que posa fi a la via administrativa, es pot interposar, després de fer la comunicació preceptiva al rector, recurs contenciós administratiu davant la Sala Contenciosa Adminstrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la seua publicació, d'acord amb el que estableix l'article 110.3. de la Llei 30/1992, de Règim Jurídic de les Administracions Públiques i del Procediment Administratiu Comú i els articles 58.1. i 57.2.f) de la Llei Reguladora de la Jurisdicció Contenciosa Administrativa (disposició addicional onze de la Llei 30/1992).  
Castelló de la Plana, 5 d'agost de 1994.- El rector de la Universitat Jaume I: Celestino Suárez Burguet.  
ANNEX I  
Temari  
I. Biblioteconomia  
1. Catalogació per accés a fonts externes: catalogació per còpia.  
2. Catalogació per accés a fonts externes: catalogació compartida.  
3. Catàlegs d'accés públic en línia (OPAC).  
4. Els formats MARC.  
5. Catalogació en format CATMARC.  
6. Procés tècnic de monografies en una biblioteca automatitzada.  
7. Procés tècnic de publicacions seriades en una biblioteca automatitzada.  
8. Procés tècnic de materials especials en una biblioteca automatitzada.  
9. Selecció i adquisició en una biblioteca universitària.  
10. Library of Congress Classification. Història i difusió.  
11. Estructura de la Library of Congress Classification.  
12. Els registres CIP.  
13. El préstec en una biblioteca automatitzada.  
14. El servei de préstec interbibliotecari.  
II. Documentació i informatització  
1. Xarxes de biblioteques universitàries.  
2. La xarxa de biblioteques del CSIC: la seua informatització.  
3. Paquet integrat de gestió de biblioteques VTLS: principals funcions.  
4. El CD-ROM. Aplicacions bibliotecàries.  
5. La busca bibliogràfica on-line.  
6. Serveis als lectors en ambient de xarxa d'àrea local.  
7. El gopher. Aplicació a les biblioteques. El cas de la Universitat Jaume I.  
8. La xarxa Internet. Aplicació a les biblioteques.  
9. El correu electrònic.  
10. Xarxes de CD-ROM.  
11. Videotext i biblioteques.  
12. L'accés a la informació. Situació actual i prespectives.  
III. Administració i biblioteques  
1. La biblioteca universitària a Espanya. Situació actual.  
2. La Biblioteca de la Universitat Jaume I.  
3. Centres internacionals d'obtenció de documents. British Library Document Supply Center,...  
4. Els Centres de Documentació Europea.  
5. La Constitució Espanyola. Principis generals.  
6. L'organització territorial de l'Estat. Els estatuts d'autonomia: el seu significat.  
7. L'Estatut d'Autonomia de la Comunitat Valenciana.  
8. El funcionari públic. Concepte i classes. Situacions.  
9. El funcionari públic. Drets i deures. Incompatibilitats.  
10. La Llei de Reforma Universitària.  
11. Normativa Singular Reguladora de l'Activitat de la Universitat Jaume I.  
12. Normativa de funcionament del Centre de Documentació de la Universitat Jaume I.  
ANNEX II  
Barem  
La valoració dels mèrits es farà d'acord amb el barem següent:  
1. Experiència en destinacions anteriors en centres de documentació i biblioteques públiques: fins a un màxim de 4 punts. Es puntuarà entre 0,5 i 1,5 punts per any de treball continuat o fracció superior a 6 mesos, en funció de l'adequació de l'experiència amb el lloc de treball a desenvolupar. Aquesta experiència haurà d'acreditar-se documentalment mitjançant contracte de treball o nomenament oficial que acredite el treball realitzat i l'experiència adquirida.  
2. Cursos: els cursos específics de formació i perfeccionament que hauran de versar sobre matèries relacionades directament amb el suport a la catalogació, procés, referència i restauració de fons bibliogràfics: fins a un màxim de 3 punts. S'exclouen els cursos de valencià.  
3. Altres mèrits: es valorarà fins a un màxim de 3 punts, dels quals 1 correspondrà a coneixements de valencià, sempre que s'acredite estar en possessió el corresponent certificat o homologació expedits per la Junta Qualificadora de Coneixements de Valencià, o homologats per la Universitat Jaume I o la Universitat de València, d'acord amb l'escala següent:  
a) Coneixement oral: 0,25 punts.  
b) Coneixement de grau elemental: 0,50 punts.  
c) Coneixement de grau mitjà: 0,75 punts.  
d) Coneixement de grau superior: 1 punt.  
Per als altres 2 punts restants, caldrà tenir en compte, entre altres, els coneixements d'idiomes; l'assistència a congressos, jornades, etc. relacionats directament amb les funcions a realitzar.  
ANNEX III  
Tribunal qualificador  
Tribunal titular:  
President: el rector o persona en qui delegue.  
Vocals:  
- 2 en representació de la Universitat Jaume I.  
- 2 en representació de les centrals sindicals.  
- La cap de l'àrea de Recursos Humans i Estudiants, que actuarà com a secretària amb veu però sense vot.  
Tribunal suplent: la mateixa estructura.